stanford-oval/wikipedia huggingface dataset:
Serpentiinimittari
Levinneisyys ja lentoaika

Serpentiinimittaria tavataan Portugalista Euroopan poikki Altaivuoristoon ulottuvalta alueelta. Suomessa serpentiinimittaria tavataan paikoittaisena aina Etelä-Lappiin saakka. Perhoset lentävät kesäkuun lopulta heinäkuun lopulle huipun sijoittuessa heinäkuun alkuun.
Elinympäristö ja elintavat

Monista sukulaisistaan poiketen serpentiinimittari lentää ainoastaan päivällä ja jonkin aikaa illalla. Laji viihtyy kuivilla ja avoimilla paikoilla kuten niityillä ja joutomailla. Mittari esiintyy paikoittaisesti, mutta se saattaa olla tietyllä paikalla hyvinkin runsaslukuinen. Pieni toukka talvehtii.
Ravintokasvi

Toukka syö monien matalien kasvien kuihtuneita lehtiä.
Aiheesta muualla

Suomen Perhoset: Serpentiinimittari
kuva toukasta (Arkistoitu – Internet Archive)
Peter Sellers

| Peter Sellers |
| --- | --- |

Henkilötiedot
Koko nimi:  Richard Henry Sellers
Syntynyt: 8. syyskuuta 1925 Southsea, Yhdistynyt kuningaskunta
Kuollut: 24. heinäkuuta 1980 (54 vuotta) Lontoo, Yhdistynyt kuningaskunta
Ammatti:  näyttelijä, koomikko
Puoliso:   Anne Howe (1951–1961)  Britt Ekland (1964–1968)  Miranda Quarry (1970–1974)  Lynne Frederick (1977–1980; kuolemaansa asti) 
Näyttelijä
Aktiivisena:  1948–1980
Aiheesta muualla
www.petersellers.com
IMDb 
Elonet
AllMovie
Svensk Filmdatabas
Peter Sellers, oikealta nimeltään Richard Henry Sellers, (8. syyskuuta 1925 Southsea, Portsmouth, Englanti – 24. heinäkuuta 1980 Lontoo, Englanti) oli englantilainen koomikko, imitaattori ja näyttelijä. Hänen merkittävimpiä elokuviaan ovat Blake Edwardsin Vaaleanpunainen pantteri -elokuvat, Stanley Kubrickin elokuva Tohtori Outolempi (1964) sekä Hal Ashbyn Tervetuloa, Mr. Chance! (1979).
Sellersiä pidetään yhtenä aikansa merkittävimmistä ja arvostetuimmista näyttelijöistä. Hänet mainitaan usein kaikkien aikojen parhaaksi koomikoksi. Kotimaassaan Isossa-Britanniassa Sellersiä on pidetty maan suurimpana koomikkonerona sitten Charles Chaplinin. Sellers oli erikoistunut imitaatioihin ja aksentteihin. Hänestä on käytetty nimitystä ”kävelevä luokkaero”, mikä juontaa Englannin sosiaaliluokkien välisiin murre-eroihin. Sellersin väitetään osanneen seitsemän eri sosiaaliluokan murretta täydellisesti. Sellers imitoi taitavasti myös eri maiden aksentteja. Sellersin arvostus näyttelijänä perustuu myös ilmiömäiseen muuntautumiskykyyn. Muun muassa näyttelijä Bette Davis sanoi, ettei Sellers ole näyttelijä vaan kameleontti. Shirley Maclaine kutsui Sellersiä lahjakkuudeksi, joka pystyi näyttelemään mitä tahansa.
Sellersiä on kuvattu äkkipikaiseksi, lapselliseksi ja vaikeaksi henkilöksi, jonka oma persoonallisuus hukkui lukuisten roolihahmojen alle. Hän riitaantui monien ohjaajien ja näyttelijöiden kanssa ja koki kolme avioeroa. Yhteensä Sellers oli naimisissa neljästi.
Taustaa

Sellers syntyi vuonna 1925 protestanttiselle isälle ja juutalaiselle äidille. Hänen äidinpuolinen isoisänsä isä oli sefardijuutalainen nyrkkeilijä Daniel Mendoza. Sellers varttui Lontoossa ja kävi roomalaiskatolista koulua.
Uran alkuvaiheet

Viihdetaiteilijoiden pojaksi syntynyt Sellers aloitti uransa BBC:n suositussa radiohupailussa The Goon Show (1951–1960) Harry Secomben ja Spike Milliganin kanssa. Jo The Goon Show’ssa Sellers osoitti lahjakkuutensa luoda koomisia tyyppejä sekä matkia erilaisia murteita ja aksentteja. Sellers esiintyi myös television huumoriohjelmissa. Hänen koomikkoparinaan oli usein Graham Stark, jonka kanssa Sellers esiintyi myöhemmin monissa elokuvissa.
Sellers aloitti elokuvauransa 1950-luvulla näyttelemällä brittikomedioissa, kuten Naisentappajat (The Ladykillers, 1955), jossa hän uransa ainoan kerran näytteli yhdessä Alec Guinnessin kanssa, Viikunanlehtiä ja lakkoilua (I’m All Right, Jack, 1959) ja Hiiri joka murisi (The Mouse That Roared, 1959). Todellinen läpimurtoelokuva oli kuitenkin George Bernard Shaw’n näytelmään perustuva Miljoonaperijätär (The Millionairness, 1960), jossa Sellersin vastanäyttelijänä oli Sophia Loren. Elokuvan menestys nosti Sellersin kansainväliseen kuuluisuuteen.
Sellersin vaikea yksityiselämä: ”Mies vailla omaa persoonallisuutta” > Sellersin kuolema

Peter Sellers kuoli sydänkohtaukseen Middlesexin sairaalassa Lontoossa 24. heinäkuuta 1980. Hän oli kuollessaan 54-vuotias. Sellers oli ennen kuolemaansa kärsinyt jo pitkään sydänvaivoista. Jo 16 vuotta aiemmin, 5. huhtikuuta 1964, Sellers oli saanut vakavan sydänkohtauksen, jonka aikana hänen sydämensä oli pysähtynyt kahdeksan kertaa kolmen tunnin aikana. Terveyshuolia pahensi myös se, että 1960-luvulta lähtien Sellers oli käyttänyt päihteitä. Sellers oli hakenut avioeroa Lynne Frederickista vain viikkoa ennen kuolemaansa. Kuolinpäivänään Sellersin oli määrä allekirjoittaa avioeropaperit, jolloin hänen omaisuutensa olisi jakautunut kaikille kolmelle lapselle, mutta hän ei ehtinyt tätä tehdä. Frederick peri Sellersin miljoonien omaisuuden ja kullekin lapselle jäi 2 000 dollaria. Sellers oli tahtonut hautajaisissaan soitettavan Glenn Millerin kappaleen ”In the Mood”. Tämän katsottiin olleen hänen omalaatuista huumoriaan, sillä todellisuudessa Sellers inhosi kappaletta.
Sellers muiden sanoin

| 0 | 1 | 2 |
| --- | --- | --- |
| ” | ”Avioliitto Sellersin kanssa oli todella, todella pelottavaa. Hän oli hyvin hankala mies. Myöhemmin olen tullut siihen tulokseen, että hän oli maanis-depressiivinen. Monet koomikot ovat. Hän oli hauska mies, mutta hänen kanssaan eläminen ei ollut hauskaa.” | ” |
– Britt Ekland
| 0 | 1 | 2 |
| --- | --- | --- |
| ” | ”Minulla ja Sellersillä oli todellinen viha-rakkaussuhde. Hän sanoi monesti kuvausten jälkeen, ettei enää koskaan tee töitä kanssani. Peter Sellersin kanssa työskentely tarkoitti sitä, että samaan aikaan oli niin hauskaa kuin mahdollista ja niin kamalaa kuin mahdollista. Yhteistyömme oli sekä elämäni hauskinta aikaa että helvetillistä tuskaa.” | ” |
– Blake Edwardslähde tarkemmin?
| 0 | 1 | 2 |
| --- | --- | --- |
| ” | "Hän aiheuttaa kipua kaikille, jotka ovat hänen lähellään. Vaikka olet hänen törkeän käyttäytymisensä, itsekkyytensä tai kiukuttelunsa uhri, löydät lopulta aina itsesi jälkeenpäin hymyilemästä - vaikkakin kyyneleitä purren". | ” |
– Spike Milligan
| 0 | 1 | 2 |
| --- | --- | --- |
| ” | ”Sellers ilmestyi takahuoneeseemme erään Lontoon-keikan jälkeen kuultuaan, että olin hänen harras ihailijansa. Meistä tuli todella hyviä ystäviä” … … ”Koskaan ei voinut tietää, milloin Peter muuttuisi Clouseauksi. Eräänä iltana Peterillä oli seuralaisenaan vaaleaverikkö, jolla oli yllään upea valkoinen laahuksellinen iltapuku. Menimme neljästään White Elephantiin, Lontoon hienoimmalle kasinoklubille – paikassa oli smokkipakko. Peter oli klubin vakioasiakas. Istuuduttuamme illallispöytään Peter pudotti lautasliinansa lattialle. ’Voi ei’, hän sanoi Clouseaun äänellä. ’Taisin pudottaa lautasliinani.’ Kun hän kumartui nostamaan lautasliinaansa – pläts! – hän kaatui naama edellä spagettilautaselleen. Sitten hän istahti taas tuolilleen. ’Voi kuinka kömpelöä.’ Tarjoilija pyöritteli silmiään Peterin alkaessa pyyhkiä kasvojaan – ei lautasliinaan vaan seuralaisensa laahukseen. Blondi alkoi huutaa: ’Mitä sinä oikein teet?’ ’Olen todella pahoillani.’ Sitten Peter ponnahti seisomaan ja kaatoi koko pöydän nurin. Oli kuin olisimme olleet keskellä Vaaleanpunaista pantteria. Tarjoilijat olivat jo tottuneet Peterin tempauksiin. He sanoivat tyynesti: ’Herra Sellers, toinen pöytänne on valmis.’ Sitten istuuduimme uuteen pöytään ja söimme illallisen loppuun” … ”Kun Peter Sellers kuoli, yksi parhaista ystävistäni oli poissa.” | ” |
– Alice Cooper
| 0 | 1 | 2 |
| --- | --- | --- |
| ” | ”Peter Sellers oli erikoinen kaveri, lapsellinen mies. Mutta jos pidät lapsista, pidät myös lapsellisista miehistä. Hän oli aina hyvin avulias minua kohtaan. Kun hän oli kuuluisa ja minulla oli ongelmia Yhdysvaltain suurlähetystön kanssa, hän kirjoitti suurlähetystölle kirjeen minua tukeakseen, mikä oli upeaa.” | ” |
– Herbert Lom
| 0 | 1 | 2 |
| --- | --- | --- |
| ” | ”Sellers ei ole näyttelijä, hän on kameleontti.” | ” |
– Bette Davis
Kirjallisuutta

Hiltunen, Taneli: ”Peter Sellers – Kokovartalokomiikan kameleontti”. Filmihullu 6/2019.
Aiheesta muualla

Peter Sellers Internet Movie Databasessa. (englanniksi)
Peter Sellers Appreciation Society (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Australia  Korea  Alankomaat  Puola 
Taiteenala:  FID  MusicBrainz 
Henkilöt:  Deutsche Biographie  Trove  Elonet 
Muut:  SNAC  IdRef 
Britt Ekland ja Peter Sellers vuonna 1964
Uruguayn presidentti

| Uruguayn presidentti |
| --- | --- |
 Presidente de la República Oriental del Uruguay
 
 
 Nykyinen Yamandú Orsi 1. maaliskuuta 2025 lähtien
Virka-asunto:  Residencia de Suárez
Kauden pituus:  5 vuotta, ei mahdollisuutta asettua ehdolle peräkkäiselle kaudelle
Perustettu:  6. marraskuuta 1830
Ensimmäinen:  Fructuoso Rivera
Kotisivut:  Presidencia de Uruguay
Uruguayn presidentti on Uruguayn valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle. Sama henkilö voi toimia presidenttinä useampia kausia mutta ei peräkkäin. Presidenttiä ja varapresidenttiä äänestetään samassa vaalissa. Ellei kukaan ehdokkaista saa ehdotonta enemmistöä, järjestetään toinen kierros.
Luettelo Uruguayn presidenteistä

| --- | --- |
Kausi: Nimi
1830–1834: Fructuoso Rivera
1834–1835: Carlos Anaya
1835–1838: Manuel Oribe
1838: Gabriel Antonio Pereira
1838–1839: Fructuoso Rivera
1839: Gabriel Antonio Pereira
1839–1843: Fructuoso Rivera
1843–1852: Joaquín Suárez de Rondelo
1852: Bernardo Berro
1852–1853: Juan Francisco Giró
1853–1854: Siirtymähallinto
1854–1855: Venancio Flores
1855–1856: Manuel Basilio Bustamante
1856: José María Plá
1856–1860: Gabriel Antonio Pereira
1860–1864: Bernardo Berro
1864–1865: Atanasio Aguirre
1865: Tomás Villalba
1865–1868: Venancio Flores
1868: Pedro Varela
1868–1872: Lorenzo Batlle y Grau
1872-1873: Tomás Gomensoro
1873–1875: José Eugenio Ellauri
1875: Pedro Varela
1875: Pedro Carve
1875–1876: Pedro Varela
1876-1879: Lorenzo Latorre
1879: Francisco Antonino Vidal
1879–1880: Lorenzo Latorre
1880-1882: Francisco Antonino Vidal
1882: Alberto Flangini
1882–1886: Máximo Santos
1886: Francisco Antonino Vidal
1886 : Máximo Santos
1886–1890: Máximo Tajes
1890–1894: Julio Herrera y Obes
1894: Duncan Stéwart
1894–1897: Juan Idiarte Borda
1897–1899: Juan Lindolfo Cuestas
1899: José Batlle y Ordóñez
1899–1903: Juan Lindolfo Cuestas
1903–1907: José Batlle y Ordóñez
1907–1911: Claudio Wílliman
1911–1915: José Batlle y Ordóñez
1915–1919: Feliciano Viera
1919–1923: Baltasar Brum
1923–1927: José Serrato
1927–1931: Juan Campisteguy
1931–1938: Gabriel Terra
1938–1943: Alfredo Baldomir
1943–1947: Juan José de Amézaga
1947: Tomás Berreta
1947–1951: Luis Batlle Berres
1951–1955: Andrés Martínez Trueba
1955–1956: Luis Batlle Berres
1956–1957: Alberto Fermín Zubiría
1957–1958: Arturo Lezama
1958–1959: Carlos Fischer
1959–1960: Martín Echegoyen
1960–1961: Benito Nardone
1961–1962: Eduardo Víctor Haedo
1962–1963: Faustino Harrison
1963–1964: Daniel Fernández Crespo
1964–1965: Luis Giannattasio
1965–1966: Washington Beltrán
1966–1967: Alberto Héber Usher
1967: Oscar Diego Gestido
1967–1972: Jorge Pacheco Areco
1972–1976: Juan María Bordaberry
1976: Alberto Demicheli
1976–1981: Aparicio Méndez
1981–1985: Gregorio Álvarez
1985: Rafael Addiego Bruno
1985–1990: Julio María Sanguinetti
1990–1995: Luis Alberto Lacalle
1995–2000: Julio María Sanguinetti
2000–2005: Jorge Batlle
2005–2010: Tabaré Vázquez
2010–2015: José Mujica
2015–2020: Tabaré Vázquez
2020–2025: Luis Lacalle Pou
2025–: Yamandú Orsi
Äijänsuon jäähalli

| Äijänsuon jäähalli |
| --- | --- |
 Äijänsuon jäähalli marraskuussa 2019.
Rakennuksen tiedot
Sijainti:  Nortamonkatu 23, 26100 Rauma
Koordinaatit:  61°07′14″N, 21°30′11″E
Avattu:  1970
Remontoitu:  1992, 2005
Laajennettu:  2006
Omistaja:  Rauman kaupunki
Kenttä:  jää
Aiemmat nimet:  Äijänsuon jäähalli (1970–2006) Lännen Puhelin Areena (2006–2007) DNA-areena (2007–2010) Kivikylän Areena (2010–)
Käyttäjät
 Jääkiekko:   Rauman Lukko (1970–) 
Katsojakapasiteetti
 Yhteensä: 4 500 
Lisää rakennusartikkeleitaArkkitehtuurin teemasivulla
Äijänsuon jäähalli (markkinointinimeltään Kivikylän Areena) on Rauman Lukon kotihallina toimiva vuonna 1970 valmistunut jäähalli Raumalla. Jäähalli on Suomen kolmanneksi vanhin. Samoin oli vuonna 1961 valmistunut tekojää, jonka päälle halli rakennettiin. Halliin mahtuu 4 500 katsojaa.
Halli oli alkuperäiseltä nimeltään Äijänsuon jäähalli. Areenaan mahtui 5 867 katsojaa kaudella 2005–2006. Areenan nimeksi tuli Kivikylän Areena kesken kauden 2009–2010. Areenaa alettiin kunnostaa vuonna 2005. Muutostyöt suunnitteli Arcci Oy. Edellisen kerran hallissa tehtiin merkittävämpiä kunnostustöitä vuonna 1992, jolloin hallin toiseen päätyyn tehtiin istumakatsomo ja ravintolatilat. Maan alle louhittiin uusia pukuhuoneita, ja myös vierasjoukkueen pukuhuone sijoitettiin sinne. WC-tiloja tehtiin lisää, ja aulatilojen pinta-ala moninkertaistui. Aitioita on nykyisin kahdessa kerroksessa. Lisäksi valmistui Fosters-ravintola, josta on esteetön näköala jäälle. Puinen seisomakatsomo purettiin ja rakennettiin uusi seisomakatsomo betonista, joka sijoitettiin hallin toiselle sivulle. Entisen seisomakatsomon paikalle tuli kaudeksi 2006–2007 istumapaikkoja ja pub, mutta kauden päätteeksi pub purettiin ja tilalle laitettiin lisää tuoleja. Alun perin seisomakatsomo piti jättää pois, mutta vastarinta oli niin kovaa, että seisomakatsomo päätettiin säilyttää. Korjaustyöt valmistuivat syksyllä 2006, ja halli nimettiin sponsorinsa mukaan Lännen Puhelin Areenaksi. Keväällä 2007 Lännen Puhelin myytiin Dna:lle ja areenan nimi vaihtui DNA Areenaksi.
Hallissa järjestetään myös konsertteja, kuten Rauma Rock.
Kaudeksi 2008–2009 halliin saatiin vanhan pelikellon tilalle Pomi Finland Oy:n valmistama mediakuutio. Se oli samanlainen kuin Oulun Kärppien kotihallissa oleva kuutio. Ennen kautta 2019–2020 halliin asennettiin uusi mediakuutio, jossa esimerkiksi hidastukset näkyvät selvempinä. Kaudeksi 2008–2009 rakennettiin myös saunallinen aitio ja kaudeksi 2012–2013 pelaajien perheet saivat oman aition, josta he yhdessä lapsineen voivat seurata peliä ja tutustua toisiinsa.
Kaudeksi 2022-2023 jäähalliin asennettiin historian toinen älyjääkiekkokaukalo. Ensimmäinen älykaukalo on Tampereen Kannen areenallalähde?.
Jäähallin sisäänkäynti heinäkuussa 2012.
Aiheesta muualla

Äijänsuo-areena SM-Liigan sivuilla
Äijänsuon areenapalvelut
Panoraamakuvia hallista (Arkistoitu – Internet Archive)
Jääkiekon SM-liigan areenat
| --- | --- |
Nykyiset:  HIFK  HPK  Ilves  Jukurit  JYP  KalPa  KooKoo  Kärpät  Lukko  Pelicans  SaiPa  Sport  Tappara  TPS  Ässät 
Entiset:  Blues  FoPS  Jokerit  JoKP  Koovee  Kiekko-Espoo  TuTo 
| n k Perustiedot Wikidatassa: Kivikylän Areena (Q655465)ohje |
| --- | --- |
esiintymä kohteesta: areena
valtio: Suomi
sijaitsee hallinnollisessa alueyksikössä: Rauma
koordinaatit: 61°07′14″N 21°30′11″E﻿ / ﻿61.1205°N 21.503°E﻿ / 61.1205; 21.503
Jan Thomas Jenssen

| Jan Thomas Jenssen |
| --- | --- |

Henkilötiedot
Syntynyt: 1. huhtikuuta 1996 (ikä 28)
Kansalaisuus:   Norja
Uran tiedot
Seura:  Hommelvik IL
Laji:  maastohiihto
Maailmancup
Kaudet:  2017–
Paras sijoitus:  1.
Voitot:  1
Palkintokorokkeella:  5
 Tietolaatikko päivitetty 4. tammikuuta 2026 
Jan Thomas Jenssen (s. 1. huhtikuuta 1996) on norjalainen maastohiihtäjä. Hänen seuransa on Hommelvik IL.
Jenssen kilpaili maailmancupissa ensimmäisen kerran 3. joulukuuta 2017 Lillehammerissa, jossa hän oli 52:s yhdistelmäkilpailussa. Kaudella 2023–2024 hän voitti Rukan 20 kilometrin vapaan hiihtotavan yhteislähtökilpailun. Se oli hänen ensimmäinen osakilpailuvoittonsa ja palkintopallisijansa. Tour de Skillä hän sijoittui Toblachin 20 kilometrin vapaan hiihtotavan takaa-ajokilpailussa kolmanneksi. Kaudella 2024–2025 hän sijoittui toiseksi Rukan 20 kilometrin vapaan hiihtotavan yhteislähtökilpailussa. Hän sijoittui toiseksi Lillehammerin 20 kilometrin yhdistelmäkilpailussa. Tour de Skillä hän sijoittui kolmanneksi Val di Fiemmen 20 kilometrin yhdistelmäkilpailussa. Tour de Skin kokonaiskilpailussa hän oli kymmenes.
Skandinavia Cupissa Jenssen hiihti kolmesti palkintopallille kaudella 2017–2018 ja kerran kaudella 2018–2019.
Nuorten MM-tasolla Jenssen saavutti kaksi mitalia. Hän voitti alle 20-vuotiaiden maailmanmestaruuden viestissä Rasnovissa 2016 ollen kolmannen osuuden hiihtäjä Norjan joukkueessa, johon kuuluivat myös Mattis Stenshagen, Vebjørn Hegdal ja Johannes Høsflot Klæbo. Alle 23-vuotiaiden kilpailuissa Gomsissa 2018 Jenssen saavutti MM-hopeaa vapaan hiihtotavan sprintissä. Trondheimin MM-kilpailuissa 2025 hän sijoittui 20 kilometrin yhdistelmäkilpailussa neljänneksi.
Colossus (tietokone)

Colossus Mark II
Colossus oli maailman ensimmäinen ohjelmoitava elektroninen tietokone. Se rakennettiin Englannissa toisen maailmansodan aikana Saksan vaikeimpien salakirjoitussanomien murtamiseen. Se oli kuorma-auton kokoinen ja siinä oli yli kaksituhatta elektroniputkea. Tietokonetta pidetään yleisesti ensimmäisenä elektronisena ja digitaalisena tietokoneena, mutta Atanasoff-Berry tietokoneesta oli prototyyppejä aiemmin. Tietokoneen merkittävänä innovaationa, jota käytetään vielä nykyisissä tietokoneissa, pidetään kellopulssin käyttöä suorituksen ajoittamiseen ja synkronointiin.
Saksalaiset suojasivat viestinsä Enigma-koneella ja Adolf Hitlerin itsensä tilaamalla kehittyneemmällä Lorenz SZ-40/42 -salauskirjoittimella. Enigma-salaus purettiin Bombe-koneella ja Colossuksella purettiin Lorenz-salaus. Viestien purkutyötä tehneeseen brittien työryhmään kuuluivat muun muassa matemaatikko Alan Turing ja laitteen suunnittelijat matemaatikko Bill Tutte, Max Newman ja insinööri Tommy Flowers. Tukikohta sijaitsi Government Code and Cypher Schoolissa (GC&CS) Buckinghamshiressä Bletchley Parkin kartanossa. Koneen suunnittelijat eivät saaneet kiitosta työstä, sillä työstä ei saanut puhua sodan jälkeenkään. Osa tietoja käsittelevistä dokumenteista on yhä salaisia. Tuttesta tuli myöhemmin arvostettu tutkija, mutta Flowers jäi unohduksiin.
Ennen Colossus-tietokonetta Max Newmanin ehdotuksesta rakennettiin Heath Robinson -tietokone, joka oli hidas, epäluotettava ja sen käyttämät paperinauhat rikkoutuivat, mutta osoitti Newmanin menetelmän hyödyn. Turing ehdotti Newmanille Flowersin apua koneen luotettavuuden parantamiseen. Flowers oli aiemmin auttanut Bombe-koneiden kehityksessä. Flowers ehdotti kuitenkin täysin elektronisen koneen suunnittelua ja rakentamista, joka olisi kuitenkin toiminnaltaan samankaltainen kuin Heath Robinson.
Tietokone perustui elektroniputkiiin, joita pidettiin epäluotettavina, mutta Flowersin kokeiden perusteella ne toimivat kunhan konetta ei sammutettu. Flowers myös suunnitteli koneen yhdellä paperinauhalla, jolloin aiemmassa Robinsonin koneessa ollut kahden reikäkortin synkronointiongelma poistui. Tarvittava lisätieto tuotettiin elektronisesti tietokoneessa. Tietokoneen ominaisuuksiin kuului Boolen logiikkaoperaatiot.
Colossus I asennettiin Bletchley Parkissa 18. tammikuuta 1944. Kaikkiaan kymmenen Colossusta rakennettiin. Ensimmäisessä oli noin 1 600 elektroniputkea ja myöhemmät käyttivät noin 2 400 putkea. Tietokone ei ollut tallennetun ohjelman tietokone vaan sen ohjelmaa muutettiin johdoilla ja kytkimillä. Se ei ollut myöskään yleiskäyttöinen tietokone vaan suunniteltu kryptoanalyyttiseen tehtävään, johon liittyi laskentaa ja Boolen algebraa.
Colossusta ylikellotettiin, jotta se purkaisi nopeammin saksalaiskoodeja. Laitteesta valmistui Tony Salen johdolla vuonna 2007 toimiva replika.
Kaikki kymmenen Colossus-tietokonetta purettiin osiin sodan jälkeen. GCHQ:n mukaan koneen tekniikkaa oli käytössä vielä 1960-luvun alussa. Ennen Brian Randellin esitystä vuonna 1976 ENIAC:ia pidettiin ensimmäisenä elektronisena tietokoneena maailmassa.
Max Newman siirtyi sodan jälkeen Manchesterin yliopistoon.
Aiheesta muualla

Kuvia tai muita tiedostoja aiheesta Colossus (tietokone) Wikimedia Commonsissa
The Colossus – its purpose and operation, Tony Sale
The Colossus Computer (Arkistoitu – Internet Archive), The National Museum of Computing
Akse Pettersson

Akse Pettersson (s. 1984) on suomalainen teatteriohjaaja ja Teatteri Takomon taiteellinen johtaja vuosina 2013-2021. Hän on vaikuttanut muun muassa myös Ylioppilasteatterissa ja Ryhmäteatterissa. Pettersson valmistui Teatterikorkeakoulusta vuonna 2011.
Ohjauksia

Myötätunto (2010), Teatteri Takomo
Jäähyväiset Fiktiolle (2011), Ylioppilasteatteri
Answering Machine (2012), Viirus
Rakkaus ja maailmanloppu (2012), Ylioppilasteatteri
Johtaja (2012), Teatteri Takomo
Eldorado (2013), Teatteri Takomo
Kaspar Hauser (2014), Q-teatteri
Opera Absurdium (2014), Muusikin Aika, Viitasari
Paras mahdollinen maailma (2014), Teatteri Takomo
How the West Was Won (Kuidas võideti lääs, 2015), Von Krahl -teatteri (Tallinna)
Titanic (2016), Svenska Teatern
Noitavaino (2016), Teatteri Takomo
Humanimal (2017), Nuuk Nordic (Grönlanti)
Arki ja Kauhu (2018), Q-teatteri
Jeppe Niilonpoika (2020, Tampereen Työväenteatteri)
Decamerone (2021, Helsingin Kaupunginteatteri)
Eriopis (2022, Q-teatteri)
Jäähyväiset Kahvihuoneelle (2022, Teatteri Takomo)
Joitakin keskusteluja merkityksestä (2024,Q-teatteri,
Oppitunteja eläville (2025, Kansallisteatteri,
Aiheesta muualla

Massa, Silja: Kulttuurivieras, ohjaaja Akse Pettersson: "Kulttuuripiireissä ei ole tilaa toisinajattelijoille" Yle.fi. 16.10.2016.
Arki ja Kauhu: https://yle.fi/uutiset/3-10075378
Ken Buck

| Ken Buck |
| --- | --- |

Yhdysvaltain edustajainhuoneen jäsen Coloradon 4. vaalipiiristä
 3. tammikuuta 2015 -  
Edeltäjä:  Cory Gardner
Henkilötiedot
Syntynyt: 16. helmikuuta 1959 (ikä 66) Ossining, New York, Yhdysvallat
Puoliso:   Dayna Roane (vih. 1984; ero 1994)  Perry Buck (vih. 1996; ero 2018) 
Lapset:  2
Tiedot
Puolue:  republikaanit
Tutkinnot:  Princetonin yliopisto Wyomingin yliopisto
Uskonto:  kristinusko
Kenneth Robert Buck (s. 16. helmikuuta 1959 Ossining, New York, Yhdysvallat) on yhdysvaltalainen republikaanisen puolueen poliitikko. Hän on edustanut Coloradon 4. vaalipiiriä Yhdysvaltain edustajainhuoneessa tammikuusta 2015 lähtien. Buck toimi Weldin piirikunnan piirisyyttäjänä vuosina 2004–2014. Hänet valittiin Coloradon republikaanipuolueen johtajaksi maaliskuussa 2019.
Aiheesta muualla

Kuvia tai muita tiedostoja aiheesta Ken Buck Wikimedia Commonsissa
Buckin viralliset kotisivut (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Yhdysvallat 
Henkilöt:  US Congress 
Muut:  SNAC
Lapinkangas (Liminka)

Lapinkangas on kylä Limingan kunnassa. Kylä sijaitsee valtatien 8 ja kantatien 86 läheisyydessä. Limingan kirkonkylältä on matkaa noin viisi kilometriä.
Kylän nimi tulee Liminganjoen vieressä olevasta korkeasta mäestä, joka muuttuu tasaisesta vaihtelevaksi metsä- ja suomaastoksi, kun kankaan yli siirrytään etelän- ja lounaissivuille. Toinen luonteva selitys kylän nimelle olisi aikoinaan tapahtunut lappalaisten ja rannikon muiden asukkaiden kohtaaminen, jossa talonpoikaiselämää ja eränkäyntiä harjoittavat asukkaat nimesivät mahdollisesti lappalaisväestöön asuttaman kankaan.
Näyttelijä Leo Lastumäki (1927–2012) oli syntyjään Lapinkankaalta.
Talvisodan ilmatorjunta

Pommitetussa Helsingissä palaa sodan ensimmäisenä päivänä.
Talvisodan ilmatorjuntajoukot kuuluivat osana Suomen ilmavoimiin ja niiden tehtävänä oli pyrkiä estämään tai vähentämään puna-armeijan ilmavoimien aiheuttamia tappioita suomalaisjoukoille ja kotialueelle.